મયુરના મૃત્યુની ઘટનાને પાટીદાર અનામત આંદોલન સમિતિના આગેવાનોએ ખુબ જ દુખદ ઘટના ગણાવી હતી અને તેમણે શનિવારે મહેસાણા બંધનું એલાન આપ્યું હતું. આ દરમિયાન શહેરમાં નીકળેલી મયુરની અંતિમ યાત્રામાં પાટીદારોનો રોષ ભભૂકી ઉઠ્યો હતો અને તેમણે ભાજપા કાર્યાલય પર પથ્થરમારો કરીને કાર્યાલયના કાચ તોડી નાંખ્યા હતા. કાર્યાલય પર પથ્થરમારો થયા બાદ ઓફીસમાં હાજર રહેલા કાર્યકરો ઓફીસ છોડીને ભાગી ગયા હતા.